Gorali (poľsko-slovenské pomedzie)

náhľad|402x402bod|Gorali

Gorali (staršie: gorali, Horali, horali; jazykové poznámky pozri v článku Gorali) sú etnografická skupina žijúca jednak na slovensko-poľsko-českom pomedzí zhruba medzi Jablunkovom v Česku (vrátane) a severným Spišom na Slovensku (vrátane), jednak v malých enklávach na (ostatnom) Slovensku, v (ostatnom) Poľsku a na rumunsko-ukrajinských hraniciach.

Celkový odhadovaný počet Goralov na Slovensku je približne 57 000. Vyše 5 000 z nich si túto národnosť uviedlo aj pri sčítaní obyvateľov v roku 2021, a to napriek tomu, že museli slovo „goralská“ na sčítací hárok dopísať manuálne. Gorali sa tak radia medzi stredne veľké národnostné komunity na Slovensku.

Na území Slovenska (a územiach prv patriacich k Uhorsku, ale dnes pripojených k Poľsku) sa Gorali najneskôr od 18. storočia sami považovali za Slovákov. V 17. storočí vypuklo na polskom Podhalí sedliacke povstanie, ktoré na určitý čas osamostatnilo Goralov (Novotarská republika). Tzv. Novotarská republika (Rzeczpospolitą Nowotarską) existovala zrhuba od novembra 1630 do mája 1631, kedy poľské vojsko potlačilo sedliacke povstanie Goralov.

V druhej polovici 19. storočia sa sformovalo goralské hnutie pod vedením Władysława Orkana, ktorý bojoval za samovládu Goralov v Poľsku a písal knihy v zmiešanom poľsko-goralskom jazyku. Založil Zväz Goralov (Związek Górali), ktorý mal štandardu s nápisom W jedności siła („V jednote sila“). Za jeho pokračovanie sa považuje Związek Podhalan, dnes najmä organizácia vlasteneckej poľskej povahy, čo vyvoláva kontroverzie.

Snahy hnutia požadujúceho uznanie slovenských Goralov za národnostnú menšinu boli zavŕšené v januári 2025, keď boli rozhodnutím vlády SR uznaní za 15. oficiálnu národnostnú menšinu na Slovensku. Viacero historikov a etnografov však toto rozhodnutie považuje za vedeckú absurditu. Naopak časť vedeckej obce podpoila vyhlásenie goralskej národnosti. Predstavitelia goralských spolkov a starostovia goralských obcí argumentujú predovšetkým finančnou podporou, napr. starosta goralského Kolačkova Pavol Zamiška otvorene uvádza: „keby sme mohli čerpať zdroje ako etnická skupina, tak ostaneme etnickou skupinou“.

Gorali sú charakteristickí práve týmto špecifickým goralským nárečím poľského pôvodu, a svojimi tradíciami a kultúrou, ktoré sa prejavujú bohatým prevažne valašským folklórom, pestrými krojmi a hudbou charakteristickou husľami, cimbalom a pastierskymi motívmi.

Podskupiny:
 sliezski Gorali – Poľsko, Česko
 żywiecki Gorali – Poľsko
 kysuckí (čadčianski) Gorali – Slovensko (aj enklávy v severnejšom Poľsku), enklávy v Rumunsku (pri Ukrajine)
 babohorskí Gorali – Poľsko
 oravskí Gorali – Slovensko, Poľsko (severná Orava)
 podhalianski Gorali (Podhaľania) – Poľsko
 sanockí Gorali – Poľsko
 zagórzanskí Gorali – Poľsko
 pieninskí Gorali – Poľsko
 spišskí Gorali – Slovensko, Poľsko (severný Spiš, vrátane Zamaguria)
 slovenské enklávy:
 na Liptove: obce Malé Borové, Veľké Borové, Huty, Liptovská Lúžna, Liptovská Teplička
 Pohorelá
 Lom nad Rimavicou

 Referencie 

 Literatúra 










 RAVASZ, Ábel – KOVÁCS, Ľuboš – ZAMIŠKOVÁ, Anna. Atlas Goralov Slovenska. 1. vyd. Bratislava : VEDA: Vydavateľstvo Slovenskej akadémie vied, 2025. 159 s. ISBN 9788022421195.

 Iné projekty 

 Externé odkazy 
 Mapa rozmiestnenia Goralov (archív, 2015)
 Góralszczyzna Polska – základné informácie o Goraloch, členenie  (archív)

Kategória:Slovania
Kategória:Slováci
Kategória:Poliaci
Kategória:Národnostné menšiny